**AMMATILLISEN KOULUTUKSEN TUTKINTOJÄRJESTELMÄN KEHITTÄMISEN OHJAUSRYHMÄN KOKOUS**

Aika ke 16.10.2013 klo 12.03 – 14.00

Paikka opetus- ja kulttuuriministeriö, kokoushuone Väinämöinen K214, Meritullinkatu 10

Läsnä Mika Tammilehto, OKM, puheenjohtaja

Kirsi Kangaspunta, OKM, varapuheenjohtaja

Johan Hahkala, AMKE ry

Maarit Kallio-Savela, Suomen Kuntaliitto ry

Pasi Kankare, OPH

Mikko Koskinen, SAK

Veli-Matti Lamppu, Suomen Yrittäjät ry

Reija Lepola, Suomen Ammattikoulutuksen Johtajat SAJO ry

Gun Marit Nieminen, YOAL ry

Heikki Ravantti, TEM saapui klo 12.09, kohta 4

Antti Seitamaa, SAKKI ry

Susanna Tauriainen, MTK ry

Inkeri Toikka, OAJ

Satu Ågren, EK

Ville Heinonen, OKM, sihteeri

Seija Rasku, OKM, sihteeri

Piritta Väinölä, OKM

1. Kokouksen avaus

Puheenjohtaja Mika Tammilehto avasi kokouksen klo 12.03.

1. Esityslistan hyväksyminen kokouksen työjärjestykseksi

Hyväksyttiin esityslista kokouksen työjärjestykseksi.

1. Edellisen kokouksen muistio

Hyväksyttiin edellisen kokouksen muistio muutoksitta.

1. Lausuntoyhteenveto ja siitä aiheutuvat muutokset hallituksen esitykseen (liitteenä kuulemistilaisuuden muistio ja kuulemistilaisuuteen osallistuneet, muut liitteet toimitetaan ma 14.10.2013)

Ville Heinonen kertoi, että lausuntoja oli tullut runsaasti (92), mutta ei kuitenkaan aivan niin paljon, kun odotettiin suhteessa lausuntopyynnön laajaan jakeluun. Lausunnot mukailevat sisällöltään kuulemistilaisuudessa esiin nostettua. Pääviesti lausunnoissa oli, että ammatillisen koulutuksen tutkintojärjestelmän kehittäminen on hyvällä uralla. Tästä on hyvä jatkaa eteenpäin.

Käytiin läpi kuulemistilaisuudessa ja lausunnoissa esiin nousseet muutostarpeet. Sovittiin niiden pohjalta seuraavaa:

* Kaikki esitetyt säädösmuutokset tulevat voimaan yhdellä kertaa 1.8.2015, ja ne koskevat kaikkia opiskelijoita. Ennen lain voimaan tuloa tutkinnon suorittamisen aloittaneet opiskelijat siirtyvät uuteen perustutkinnon rakenteeseen ja osaamispisteisiin osaamisen tunnistamisen ja tunnustamisen kautta. Opetushallitus voi tarvittaessa määrätä siirtymiseen liittyvistä osaamisen tunnistamisen ja tunnustamisen periaatteista ja menettelyistä.
* Ammatillisesta peruskoulutuksesta annetun lain 2 §:ään lisätään yrittäjyys.
* Yhteiset tutkinnon osat pidetään esityksen mukaisena.
* Muotoillaan ammatillisesta peruskoulutuksesta annetun lain 29 §:ää seuraavaan suuntaan: ”Opiskelijalla on oikeus saada opetusta ja ohjausta, joka mahdollistaa tutkinnon tai opetussuunnitelman perusteiden mukaisten ammattitaitovaatimusten ja osaamistavoitteiden saavuttamisen. Opiskelijalla on oikeus saada henkilökohtaista ja muuta tarpeellista opinto-ohjausta.”
* Käytetään ammatillisesta aikuiskoulutuksesta annetun lain 9 §:ssä käsitettä ”opintojen ohjaus”.
* Pitäydytään ”osaamispiste”-termissä.
* Näyttötutkintojärjestelmän kehittämistyön yhteydessä arvioidaan tarve ottaa laajuusmitta käyttöön näyttötutkinnoissa.
* Työryhmä muotoilee vielä ammatillisesta peruskoulutuksesta annetun lain 25 e §:ää ”hylätyn osaamisen” osalta.
* Aikuiskoulutuksesta annetun lain 6 §:ssä kootaan koulutuksen järjestäjän vastuut (mahdollisuus suorittaa tutkinto osana valmistavaa koulutusta, mahdollisuus hylätyn suorituksen uusimiseen ja arvosanan korottamiseen) samaan momenttiin.
* TUTKE2-työryhmä käy läpi Opetushallituksen määräyksenantovaltuudet ja nykyiset määräykset ja tekee arvion pohjalta tarvittavat muutosehdotukset hallituksen esitykseen.

1. Seuraava kokous

Ohjausryhmän seuraava kokous on to 21.11.2013 klo 12 - 14, Väinämöinen (Meritullinkatu 10). Kokouksessa käsitellään lausuntojen ja ohjausryhmässä käydyn keskustelun perusteella muokattua hallituksen esityksen luonnosta ja siihen kytkeytyviä asetusluonnoksia.

1. Muut asiat

Muita asioita ei ollut.

1. Kokouksen päättäminen

Puheenjohtaja päätti kokouksen klo 14.00.

JAKELU ohjausryhmän jäsenet